26 éves korában kezdett el versenyezni, amikor vett magának egy Lotus XI sportautót. Nagyszerű formájának köszönhetően 1959-ben a Lotus főnöke Colin Chapman leigazolta a Formula–1-es csapatába. A Lotus 16-os azonban rendre cserbenhagyta. 1960-ban a Lotus 18-sal versenyezve, a szezonnyitó argentin nagydíjon, eltört a sebességváltója és két másodpercen múlott a futamgyőzelme. Az 1961-es évad utolsó versenyén győzni tudott. A következő évben a csapat azonban már a fiatal Jim Clark-ot szerződtette. Ebben az évben egy magánerőből benevezett Lotussal indult, de nem sok sikerrel. 1963-ban és 1964-ben a British Racing Partnership színeiben versenyzett, a csapat saját karosszériája azonban nem volt a legtökéletesebb. Utoljára a Reg Parnell Racing Lotus csapatában szerepelt.